GiliGold/VAD_KnessetCorpus huggingface dataset:
יריב לוין: הודיע לי חבר הכנסת אורי אורבך שעל-פי החלטת סיעתו, החליטה הסיעה שהוא יתמנה כסגן יושב-ראש הכנסת במקומו של חבר הכנסת אורי מקלב.
יריב לוין: ומשכך הם פני הדברים, אני מציע שאנחנו נאשר את מינויו, שכמובן יכנס לתוקף אחרי שהובא בפני מליאת הכנסת.
יריב לוין: אם נספיק עוד היום, ואם לא – נעשה מאמץ לעשות את זה עוד היום, כמובן, לאחר שההתפטרות של חבר הכנסת מקלב תיכנס לתוקפה.
יריב לוין: מי בעד לאשר את מינויו של - - -
דוד רותם: זה מספיק שאורי אורבך מודיע?
יריב לוין: זה מספיק שהוא מודיע כי הוא יושב-ראש הסיעה.
יריב לוין: אבל חבר הכנסת אורלב יודע, כמובן.
דוד רותם: אורלב יודע?
אורי אורבך: זה היה בנוכחות כל הסיעה.
יריב לוין: אורלב יודע, כן.
יריב לוין: אורלב יודע, אבל אני אומר עוד פעם, מבחינתי, הודעות - - -
אורי אורבך: זה לא עניינכם.
דוד רותם: לא נעים לי להגיד לך, זה מאוד עניינינו.
יריב לוין: מבחינתי, אני מקבל הודעות מהסוג הזה מיושבי-ראש הסיעות.
יריב לוין: הם הגורם שמולו אני מתנהל.
יריב לוין: רבותי, מי בעד לאשר את מינוי של חבר הכנסת אורבך?
יריב לוין: בעד אישור המינוי לסגן יושב-ראש הכנסת – פה אחד
יריב לוין: נאחל לך הצלחה רבה, וככל הניתן, ישיבות מעניינות ולא כאלה שתשאל את עצמך לשם מה - - -
אורי אורבך: בשעות שאם תישארו - - -
יריב לוין: אני נועל את הישיבה וסוגר את הפרוטוקול.
החוק הבאות: הצעת חוק נכסים של נספי השואה (השבה ליורשים והקדשה למטרות סיוע והנצחה) (תיקון), התשע"ב–2012, (מ/707) 2.
החוק הבאות: הצעת חוק נכסים של נספי השואה (השבה ליורשים והקדשה למטרות סיוע והנצחה) (תיקון – סיוע ואיתור חובה), התשע"ב–2012, של חבר הכנסת זאב בילסקי (פ/4289/18)
יריב לוין: על סדר-היום הנושא הראשון – בקשת יושב-ראש ועדת החוקה, חוק ומשפט למיזוג הצעות החוק הבאות – הצעת חוק נכסים של נספי השואה (השבה ליורשים והקדשה למטרות סיוע והנצחה) (תיקון), התשע"ב–2012, (מ/707); הצעת חוק נכסים של נספי השואה (השבה ליורשים והקדשה למטרות סיוע והנצחה) (תיקון – סיוע ואיתור חובה), התשע"ב–2012, של חבר הכנסת זאב בילסקי (פ/4289/18).
יריב לוין: מטבע הדברים, שתי הצעות החוק עוסקות באותו נושא, באותו עניין.
יריב לוין: חבר הכנסת בילסקי שעוסק רבות בטיפול בעניינם של ניצולי השואה ויורשיהם, בוודאי ראוי שהצעת החוק שלו תידון ותמוזג עם הצעת החוק הממשלתית.
ארבל אסטרחן: גם יורשיהם של נספי השואה, לא רק של ניצולים.
יריב לוין: כן, של נספי השואה ושל ניצולי השואה, נכון.
יריב לוין: וראוי באמת שההצעה שלו תמוזג, כך שהיא גם תירשם בשמו בסופו של דבר לכשהחוק יושלם בקריאה השנייה והשלישית.
יריב לוין: לפיכך, אני מציע לאשר את הבקשה.
יריב לוין: בעד בקשת יושב-ראש ועדת החוקה, חוק ומשפט למיזוג הצעות החוק – פה אחד
יריב לוין: הצעה לסדר-היום אשר הוסבה מהצעת חוק סיוע חוץ לארגוני מגזר שלישי במדינות תומכות
יריב לוין: אני עובר לנושא השני – קביעת ועדות לדיון בהצעות לסדר-היום ובהצעות החוק הבאות – ההצעה הראשונה: הצעה לסדר-היום שהוסבה מהצעת חוק סיוע חוץ לארגוני מגזר שלישי במדינות תומכות – הצעת חבר הכנסת אריה אלדד.
יריב לוין: ההצעות היו להעביר לוועדת החוץ והביטחון והחוקה, חוק ומשפט.
יריב לוין: אמר לי חבר הכנסת אלדד שהוא מבקש להעביר את ההצעה לדיון בוועדת החוקה, חוק ומשפט.
יריב לוין: משכך, אני מציע להיעתר לבקשתו.
יריב לוין: בעד ההצעה להעביר את הנושא לוועדה המשותפת– פה אחד
יריב לוין: (הצעת קבוצת חברי הכנסת)
יריב לוין: ההצעה השנייה – הצעה לסדר-היום אשר הוסבה מהצעת חוק שירות ביטחון – ביטול פטור מטעמי מצפון לאישה, התשע"א–2011, של חברי הכנסת אורית זוארץ ומירי רגב, פ/3255/18.
יריב לוין: היו הצעות להעביר לוועדת החוץ והביטחון, לוועדה לקידום מעמד האשה, לוועדת החוקה, חוק ומשפט או לוועדת הכספים.
יריב לוין: נדמה לי שהנושא הזה מתאים לוועדת החוץ והביטחון, ואני מציע שיועבר לשם.
יריב לוין: בעד ההצעה להעביר את הנושא לוועדה – פה אחד
יריב לוין: בעד פה אחד.
יריב לוין: הנושא השלישי – הצעה לסדר-היום בנושא:
יריב לוין: דוח הוועדה בראשות אדמונד לוי בנושא הכשרת מאחזים של חברי הכנסת – עתניאל שנלר, נסים זאב, אריה אלדד, אברהים צרצור, ג'מאל זחאלקה, אופיר אקוניס, גאלב מג'אדלה ומירי רגב.
יריב לוין: היתה הצעה להעביר את ההצעה לוועדת החוקה, חוק ומשפט או לוועדה למאבק בנגע הסמים.
יריב לוין: נדמה לי שאין ספק שראוי שהנושא יידון בוועדת החוקה, חוק ומשפט.
יריב לוין: כך אני מציע.
יריב לוין: (הצעת חבר הכנסת נסים זאב)
יריב לוין: אני עובר להצעה הרביעית – הצעה לסדר-היום בנושא: שמירת זכויות אזרחי ישראל בשטחי A שהמשפט הישראלי לא חל בהם.
יריב לוין: הצעתו של חבר הכנסת נסים זאב.
יריב לוין: לבקשתו של חבר הכנסת נסים זאב, פנינו לראשי ועדת החוץ והביטחון וועדת החינוך, התרבות והספורט על מנת לקבל את הסכמתם להקמת ועדה משותפת בת שישה חברים, שלושה מכל ועדה.
יריב לוין: יושב-ראש ועדת החוץ והביטחון סבר שהנושא שייך לוועדת החוקה, חוק ומשפט ולא אליו.
יריב לוין: נוכח המצב הזה, ביקש חבר הכנסת זאב שתהיה ועדה משותפת עם ועדת הפנים והגנת הסביבה, וממנה גם קיבלנו את הסכמת היושב-ראש, שנתן גם שמות מטעם הוועדה שלו.
יריב לוין: על כן, אני מציע שתוקם ועדה משותפת של ועדת החינוך, התרבות והספורט וועדת הפנים והגנת הסביבה לדיון בנושא הזה.
יריב לוין: כאשר מטעם ועדת החינוך, התרבות והספורט הנציגים יהיו: נסים זאב, יעקב כץ וישראל אייכלר, כאשר חבר הכנסת זאב יהיה יושב-ראש הוועדה.
יריב לוין: מטעם ועדת הפנים והגנת הסביבה, יכהנו בוועדה המשותפת חברי הכנסת: ציון פיניאן, מירי רגב ואריה ביבי.
יריב לוין: אני מבין שהם כולם, כל אחד מהשישה, חבר בוועדה הרלוונטית שמטעמה הוא מוצא.
יריב לוין: ולפיכך אני מציע לאשר את הבקשה הזו ואת הרכב הוועדה המשותפת כפי שהקראתי כאן.
יריב לוין: בעד ההצעה להעביר את הנושא לוועדה המשותפת – פה אחד
יריב לוין: מכאן אני עובר לנושא החמישי – קביעת ועדה לדיון בהצעת חוק הקמת מאגר מידע לעניין מחירי מוצרים ברשתות שיווק, התשע"ב–2012, של חברי הכנסת כרמל שאמה-הכהן ושכיב מוראד שנאן, פ/4360/18.
יריב לוין: היתה הצעה להעביר לוועדת הכספים.
יריב לוין: בסופו של דבר, בהתדיינות בין ראשי הוועדות היתה הסכמה על כך שתוקם ועדה משותפת – לוועדת הכלכלה והכספים בראשות יושב-ראש ועדת הכלכלה – בת שישה חברים, שלושה מכל ועדה.
יריב לוין: מטעם ועדת הכלכלה – היושב-ראש יכהנו חברי הכנסת: כרמל שאמה-הכהן, שיהיה גם יושב-ראש הוועדה המשותפת, יצחק וקנין ויואל חסון.
יריב לוין: ומטעם ועדת הכספים חברי הכנסת: ציון פיניאן, שכיב שנאן וליה שמטוב.
יריב לוין: מי בעד לאשר את הרכב הוועדה המשותפת?
יריב לוין: מכאן אני עובר לנושא השלישי – קביעת הרכב הוועדה המשותפת של ועדת החוקה, חוק ומשפט וועדת הכספים על-פי חוק ביטוח רכב מנועי (ביטוח בתנאי תחרות מבוקרת, הסדרים לתקופת מעבר והוראות לעניין אבנר), תשנ"ז–1997.
יריב לוין: אנחנו נדרשים לקבוע ועדה משותפת כאמור על-פי הוראות חוק ביטוח רכב מנועי, שנזכר קודם.
יריב לוין: חברי הכנסת המוצעים לכהן בוועדה המשותפת, כפי שהועברו אלי על-ידי ראשי הוועדות הרלוונטיות – מטעם ועדת החוקה, חוק ומשפט יכהנו: דוד רותם, דורון אביטל ואורי מקלב, כשדוד רותם ישמש יושב-ראש הוועדה המשותפת.
יריב לוין: ומטעם ועדת הכספים: ציון פיניאן, גאלב מג'אדלה ויצחק וקנין.
יריב לוין: ואני כמובן מציע לאשר את הרכב הוועדה המשותפת כפי שהקראתי כאן.
יריב לוין: שוב, בעד?
84 לתקנון: א.
84 לתקנון: הצעת חוק למניעת אלימות כלפי עובדי רווחה, התשע"ב-2012 (כ-467)
84 לתקנון: נכחו: חברי הוועדה: יריב לוין – היו"ר אברהם מיכאלי מוזמנים: ייעוץ משפטי: ארבל אסטרחן מנהלת הוועדה: אתי בן יוסף רשמת פרלמנטרית: שרון רפאלי
יריב לוין: על סדר יומנו: הנושא הראשון - הצעת חוק משכן הכנסת ורחבתו ומשמר הכנסת (תיקון מס' 15) (שיפוט משמעתי), התשע"ב-2012, הכנה לקריאה ראשונה.
יריב לוין: הצעת חוק מטעם הוועדה ובקשה להקדמת הדיון בהצעת החוק.
יריב לוין: מדובר, כפי שאני מבין, באיזשהו עניין טכני אחרי תיקונים שנעשו בפקודת המשטרה בעקבות חקיקת חוק המשטרה שבעקבותיו נשארנו עם חוסרים בצד בכל מה שנוגע להליך המשמעתי.
יריב לוין: את יכולה להציג את ההצעה?
ארבל אסטרחן: חוק משכן הכנסת שמסדיר את כל נושא אנשי משמר הכנסת משווה אותם בעניינים שונים לשוטרים.
ארבל אסטרחן: אחד העניינים האלה זה הנושא של השיפוט המשמעתי.
ארבל אסטרחן: בעבר עד שנת 2005 קבע חוק המשכן שלעניין חובת משמעת ושיפוט משמעתי, דין אנשי משמר הכנסת יהיה כדין שוטרים, לפי פקודת המשטרה.
ארבל אסטרחן: כל הוראות הדין המשמעתי שחלו על שוטרים חלו גם על אנשי המשמר.
ארבל אסטרחן: בשנת 2005 תוקנה פקודת המשטרה, וכמעט כל ההוראות בנושא דין משמעתי עברו לחוק חדש.
ארבל אסטרחן: היום הוא נקרא חוק המשטרה, בהתחלה היה לה שם ארוך יותר.
ארבל אסטרחן: חוק המשטרה (דין משמעתי, בירור קבילות והוראות שונות), אבל היום הוא פשוט נקרא "חוק המשטרה".
ארבל אסטרחן: ואז כשההוראות בענייני משמעת עברו מפקודת המשטרה לחוק המשטרה שינו גם את ההפניה בחוק המשכן, ואמרו שעל אנשי המשמר יחול הדין המשמעתי כמו שהוחל על שוטרים לפי חוק המשטרה.
ארבל אסטרחן: ככל הנראה, לא שמו לב שנותרו הוראות או בעצם נושא אחד שקשור לדין המשמעתי בפקודת המשטרה, וזה הנושא של האפשרות להשעות שוטר.
ארבל אסטרחן: ברגע שחוק המשכן מפנה רק לדין המשמעתי, לפי חוק המשטרה, לא קיימת סמכות להשעות במידת הצורך איש משמר כאשר מתקיימת נגדו חקירה, כפי שניתן להשעות שוטר.
ארבל אסטרחן: לכן ההצעה הזאת באה לקבוע שהיא לא משנה את המהות, שלפיה על אנשי משמר הכנסת יחול הדין המשמעתי שחל על שוטרים, אבל היא מציעה להוסיף הפניה גם לחוק המשטרה, כפי שקבוע היום, וגם לפקודת המשטרה.
ארבל אסטרחן: זה תיקון אחד שמופיע בפסקה 1 בנוסח שלפינכם.
ארבל אסטרחן: זאת אומרת מוצע שייקבע שלעניין חובת משמעת לשיפוט משמעתי, דין איש משמר הכנסת כדין שוטר, לפי חוק המשטרה ופקודת המשטרה.
ארבל אסטרחן: בנוסף חוק המשכן קובע התאמות שונות לחוק המשטרה ולפקודת המשטרה, כי לפעמים יש מונחים שצריך להתאים אותם.
ארבל אסטרחן: למשל קבוע בחוק המשכן שבכל מקום בחוק המשטרה או בפקודת המשטרה שכתוב "המפקח הכללי", לעניין הכנסת יקראו את זה כ"קצין הכנסת"; וכשכתוב "השר לביטחון הפנים" יקראו את זה כ"יושב ראש הכנסת".
ארבל אסטרחן: כעת כשאנחנו מפנים גם להוראות בעניין השעיה בפקודת המשטרה יש הוראה שאומרת ששוטר שמתנהלת נגדו חקירה על ביצוע עבירה או עבירת משמעת "רשאי המפקח הכללי" – שזה אצלנו קצין הכנסת – "להשעותו ממשרתו, ובלבד שלא יושעה קצין משטרה בכיר, אלא באישור השר".
ארבל אסטרחן: אז לגבי השר יש לנו התאמה שזה יושב ראש הכנסת, אבל אני רוצה לקבוע התאמה ל"קצין משטרה בכיר".
ארבל אסטרחן: היום בחוק זה סגן ניצב ומעלה.
ארבל אסטרחן: לכן גם בהתייעצות עם קצין הכנסת מוצע שזה יהיה לפי התארים במשמר – סגן גונן ומעלה.
ארבל אסטרחן: זה התיקון בפסקה 3.
ארבל אסטרחן: פסקה 2 זה משהו אפילו עוד יותר טכני בעניין אחר, אבל זה פשוט באותו סעיף: סעיף 19 לחוק המשכן שמפנה לעניין הדין המשמעתי לחוק המשטרה, וקובע התאמות, יש בו גם התייחסות ללשכה המשפטית של הכנסת בכל מה שקשור לבית דין למשמעת – מי יהיו החברים שלו וכולי.
ארבל אסטרחן: פעם אחת כתוב שיושב ראש הכנסת ימנה נשיא לבית הדין למשמעת שהוא עורך דין, עובד הלשכה המשפטית בכנסת, ובסעיף אחרי זה כתוב, שזה עורך דין שהוא עובד הלשכה המשפטית.
ארבל אסטרחן: רצינו להוסיף פה את המילים שהושמטו "של הכנסת".
ארבל אסטרחן: היה ברור שזאת הכוונה.
ארבל אסטרחן: אלה התיקונים – כולם בסעיף 19 לחוק המשכן.
יריב לוין: הקצין, זה על דעתך ומוסכם עליך?
יוסי גריף: מוסכם על דעתי ומקובל.
יריב לוין: מי בעד לאשר את ההצעה בנוסח המונח לפנינו לקריאה הראשונה?
יריב לוין: בעד תיקון סעיף 19 – רוב
יריב לוין: אני לא בטוח בנסיבות שנוצרו באמת לסיים את זה במהלך השבוע הזה, אבל ננסה לפחות להתחיל את התהליך.
אברהם מיכאלי: במה זה תלוי, בנסחים?
יריב לוין: זה תלוי בעיקר בלוח הזמנים שלנו, כי מחר תהיה פה בוועדת הכנסת ישיבה ארוכה.
אברהם מיכאלי: נותנים עכשיו שלושה ימים להעביר חוקים.
יריב לוין: מי בעד לתת פטור מחובת הנחה לקריאה הראשונה להצעה?
יריב לוין: בעד פטור מחובת הנחה – רוב
יריב לוין: תודה, הקצין.
יוסי גריף: תודה לכם.
אברהם מיכאלי: כל טוב.
אברהם מיכאלי: שלא נצטרך להזדקק לסעיפים האלה.
אתי בן יוסף: רגע.
אתי בן יוסף: היינו צריכים את הפטור עם קוורום.
אתי בן יוסף: אז נעשה אותו מחר.
אתי בן יוסף: ממילא החוק לא יעלה היום.
יריב לוין: נכון, היינו צריכים את הפטור עם קוורום.
יריב לוין: אז אני מודיע שהפטור לא אושר מאחר שלא היה קוורום.
יריב לוין: אמנם היה רוב, אבל לא היה קוורום.
יריב לוין: תודה ל- - - ששמרה עלינו.
אתי בן יוסף: אז מחר נביא פטור.
יריב לוין: אני עובר לנושא השני על סדר היום: קביעת ועדה לדיון בהצעת חוק יסוד: נשיא המדינה (תיקון – שינוי אופן בחירת נשיא המדינה ומבקר המדינה) (פ/4351/18) של חברי הכנסת מקלב, פלסנר, מיכאלי ואנוכי.
אברהם מיכאלי: אתה תציג את זה כי אתה אחרון ברשימה.
יריב לוין: במליאה נשמעו הצעות להביא את זה לוועדת הכנסת או לוועדת החוקה.
יריב לוין: בתיאום עם יושב ראש ועדת החוקה שבכל זאת ביקש שהנושא הזה יידון אצלו מאחר שמדובר בחוק יסוד, הגענו להסכמה שאכן כך יהיה, תוך שהוא ייתן לנושא עדיפות, וכבר סוכם שיהיה דיון בהכנה לקריאה ראשונה כבר ביום רביעי הקרוב בהנחה שאנחנו נאשר כאן.
אברהם מיכאלי: אם זה בהסכמה זה בסדר.
יריב לוין: זה גם על דעתו של חבר הכנסת גפני שעדכנתי אותו בעניין הזה.
יריב לוין: מי בעד לאשר את ההחלטה להעביר לוועדת החוקה, חוק ומשפט?
יריב לוין: בעד ההחלטה להעביר לוועדת החוקה, חוק ומשפט – רוב
יריב לוין: הצעת חוק למניעת אלימות כלפי עובדי רווחה, התשע"ב-2012 (כ-467).
יריב לוין: אני עובר לנושא השלישי: בקשת יושב ראש ועדת העבודה, הרווחה והבריאות למיזוג הצעות החוק הבאות בהתאם לסעיף 84(ד) לתקנון: הצעת חוק למניעת אלימות כלפי עובדי רווחה, התשע"ב-2012 (כ-467).
יריב לוין: הצעת חוק העונשין (תיקון – תקיפת עובד סוציאלי), התשע"א-2010 (פ/2781/18).
יריב לוין: חבר הכנסת חיים כץ ביקש למזג את שתי ההצעות האלה שעוסקות, כמובן, באותו עניין.
יריב לוין: אני לא רואה שום בעיה עם הבקשה הזאת, ומציע לאשר אותה.
אברהם מיכאלי: אישרנו שם את החוק לפני חמש דקות.
יריב לוין: מי בעד לאשר את בקשת המיזוג?
יריב לוין: בעד המיזוג – רוב
יריב לוין: יש לי תחושה שהישיבה הבאה תהיה ארוכה יותר.
יריב לוין: על סדר היום – הסעיף הראשון: הצעת חוק משכן הכנסת, רחבתו ומשמר הכנסת (תיקון מס' 15), התשע"ב-2012.
יריב לוין: הכנה לקריאה שניה וקריאה שלישית והקדמת הדיון בהצעת החוק.
ארבל אסטרחן: אני רוצה לאשר את אותו נוסח שאושר בקריאה הראשונה ואושר במליאה אתמול.
ארבל אסטרחן: אני אזכיר בקצרה: מדובר בנושא דיני המשמעת שחלים על אנשי משמר הכנסת.
ארבל אסטרחן: לפי חוק משכן הכנסת לעניין משמעת ושיפוט משמעתי, דין אנשי משמר הכנסת כדין שוטרים, וההפניה לעניין הזה הוא לחוק המשטרה.
ארבל אסטרחן: מתברר שחוק המשטרה שנחקק ב-2005 ובא להחליף את פקודת המשטרה, החליף את רוב הוראותיה של הפקודה ויש עניינים מסוימים שנשארו בפקודה ולפיכך סברנו שיש מקום לעשות תיקון ולקבוע הפניה לעניין דיני המשמעת לא רק לחוק המשטרה, אלא גם לפקודת המשטרה.
ארבל אסטרחן: ההוראות האלה שנותרו בפקודה עניינם השעיה של שוטר, והתיקון הזה יאפשר, במידת הצורך, לקצין הכנסת, להשעות איש משמר כנסת שמתנהלת נגדו חקירה.
ארבל אסטרחן: אני מזכירה שוב שנעשה פה גם תיאום מסוים – היום כתוב בפקודת המשטרה שלגבי קצין משטרה בכיר ההשעיה יכולה להיעשות על ידי המפכ"ל באישור השר.
ארבל אסטרחן: יש היום התאמה שאומרת שבמקום המפכ"ל – זה קצין הכנסת, ובמקום השר זה יו"ר הכנסת, אז מוצע לעשות גם התאמה שבמקום קצין משטרה בכיר יבוא: סגן גונן ומעלה, שאלה הן הדרגות הרלבנטיות במשמר הכנסת.
ארבל אסטרחן: אלה הם התיקונים.
יוסף גריף: אין הערות.
יריב לוין: מאחר שהדברים גם מוסכמים על הקצין ובהתאם גם למה שהציגה ארבל ומה שדובר בו גם בקריאה הראשונה, אני מציע לאשר את החוק לקריאה שניה ושלישית.
יריב לוין: אני מציע גם לאשר את הקדמת הדיון בו בקריאה השניה והשלישית כדי שניתן יהיה לסיים אותו היום במליאה.
יריב לוין: פה אחד, אושר להקדים את הדיון.
יריב לוין: אנו עוברים לנושא הבא- בקשת יושב ראש ועדת העבודה, הרווחה והבריאות, למיזוג הצעות החוק הבאות והקדמת הדיון בהצעות חוק לפני הקריאה השניה והשלישית: הצעת חוק הבטחת הכנסה (תיקון מס' 40), התשע"ב-2012 (מ/710) והצעת חוק הבטחת הכנסה (תיקון מס' 37), התשע"א-2011, (פ/1511) של חבר הכנסת אמנון כהן, שלי יחימוביץ, אברהם מיכאלי, דוד רותם, חיים אמסלם ויצחק וקנין.
יריב לוין: שתי ההצעות, אני מבין, עוסקות באותו נושא וועדת העבודה, הרווחה והבריאות מבקשת למזג אותן וגם לנסות לסיים את החקיקה היום.
יריב לוין: אני מציע להיעתר לבקשה.
יריב לוין: מי בעד לאשר את המיזוג?
יריב לוין: פה אחד, ההחלטה למזג את הבקשות אושרה.
יריב לוין: בקשת הפטור בקריאה השניה והשלישית – מי בעד לאשר את בקשת הפטור?
יריב לוין: פה, אחד, אין מתנגדים ואין נמנעים – בקשת הפטור אושרה.
יריב לוין: אני עובר לבקשת יושב ראש ועדת הכלכלה להקדמת הדיון בהצעות החוק הבאות:
יריב לוין: הצעת החוק לתיקון פקודת התעבורה (מס' 107) – הקדמת הדיון לפני הקריאה השניה והשלישית, הצעת חוק שוועדת הכלכלה סיימה את הכנתה ומבקשת לאשר אותה היום, טרם היציאה לפגרה, ואני מציע להיענות לבקשה.
יריב לוין: ובאופן דומה גם לגבי הצעת חוק הגנת הצרכן (תיקון מס' 35), התשע"ב-2012, (פ/3122/18), אני מבין.
יריב לוין: פה אחד אושרה הבקשה.
יריב לוין: מכאן אני עובר לבקשה של יושב ראש ועדת הכספים להקדמת הדיון בשלוש הצעות חוק שהוועדה שלו הספיקה להכין אותן לקריאה השניה והשלישית, שוב – כדי שנוכל לסיים אותן לפני הפגרה.
יריב לוין: ההצעה הראשונה: הצעת חוק הפחתת הגירעון והגבלת ההוצאה התקציבית (תיקון מס' 12)(שינוי תוואי הפחתת הגירעון), התשע"ב-2012 (מ/710).
יריב לוין: הצעת חוק לתיקון פקודת העיריות (מס' 131), התשע"ב-2012 (מ/541).
יריב לוין: פה אחד אושר, אין מתנגדים ואין נמנעים.
יריב לוין: והצעת חוק לתיקון פקודת מס הכנסה (מס' 194), התשע,ב-2012 (מ/636).
יריב לוין: אנו עוברים לסעיף הבא על סדר היום – בקשת הממשלה להקדמת הדיון בהצעת חוק לעידוד עסקים קטנים, התשע"ב-2012 לפני הקריאה הראשונה.
יריב לוין: הערה אחת לפרוטוקול, בעניין של בקשת הפטור.
יריב לוין: על פי הסיכומים שישנם בינינו לבין האופוזיציה, אנחנו מקפידים על כך שהממשלה מביאה את בקשות הפטור ביום ראשון, הן מופצות ביום ראשון בערב ואז, הן מוצבעות בדרך כלל בימי שני.
יריב לוין: פנה אלי השר שלום שמחון כי בגלל איזושהי בעיה של חוסר הבנה, כפי שעולה מהשיחות שהיו לי גם אתו וגם עם אנשי לשכתו, הנושא הזה לא הובא בפנינו ביום ראשון ולכן גם לא הופץ.
יריב לוין: אני ביקשתי ממנו לדבר ולקבל את הסכמתה של חברת הכנסת דליה איציק, יושבת ראש סיעת "קדימה" להבאת הנושא לדיון כאן היום והבנתי ממנו כפי שהוא דיווח לי שחברת הכנסת איציק נתנה הסכמתה לעניין הזה.
יריב לוין: משכך, ועל הרקע הזה, מצאתי לנכון להביא את הבקשה לפנינו, אם כי, אני אומר שוב - בדרך חריגה ובשום אופן לא כסטייה מהמדיניות, מהנוהל ומהדרך שלפיהם פעלנו כאן לאורך כל הדרך.
יריב לוין: לפיכך אני מציע – מי שמייצג כאן את התמ"ת, להציג בקצרה את הסיבה שנדרשת הקדמת הדיון.
רון קיויתי: אנחנו מדברים על חוק עסקים קטנים ובינוניים, חוק שלא קיים היום במדינת ישראל אבל קיים בהרבה מדינות מתוקנות שרואות את הנושא הזה כנושא חשוב – נושא קידום העסקים הקטנים והבינוניים.
רון קיויתי: החוק מגדיר לראשונה מה זה עסק קטן ובינוני, מגדיר לרגולטורים השונים שכאשר הם עושים איזושהי רגולציה הם צריכים לשים לב ליכולות של העסקים הקטנים והבינוניים בעצם לעמוד ברגולציה הזו, נותנים סמכויות לסוכנות לעסקים קטנים ובינוניים במשרד התמ"ת לייעץ לאותם רגולטורים, לייעץ למשרדים אחרים שמייצרים איזה שהם כלים שתומכים בעסקים קטנים ובינוניים, כך שלא יהיו כפילויות כמו שנמצא בדוח מבקר המדינה האחרון בנושא הזה, שמדבר על הקמה של מאגר נתונים ארצי בנושא של העסקים הקטנים והבינוניים - כמה כאלה יש, מה התנאים השונים שיש להם, ובעצם מייצר ארגז כלים רחב לטיפול בתחום של העסקים הקטנים והבינוניים.
רון קיויתי: אנחנו רוצים לנסות ולהעביר את זה בקריאה ראשונה כבר במושב הזה, ולנסות לסיים את התהליך כמה שיותר מהר, על מנת שנוכל להפעיל את הכלים האלה בהקדם האפשרי.
דוד רותם: אתה זוכר, זה חוק שבזמנו, סטס מיסז'ניקוב, כשהיה יו"ר ועדת הכספים, קידם, וטוב שמשרד התמ"ת ממשיך את זה.
יריב לוין: אם כך – נעבור להצבעה.
יריב לוין: מי בעד לאשר את בקשת הפטור בקריאה ראשונה, להצעת החוק לעידוד עסקים קטנים?
יריב לוין: 7 בעד, אין נגד ואין נמנעים ולפיכך אושר, תודה רבה.
יריב לוין: ערב טוב, אני פותח את הישיבה – יש לקוות האחרונה של ועדת הכנסת למושב זה.
אתי בן יוסף: אם היתה עוד אחת, היו לנו 100.
יריב לוין: על סדר-היום שני נושאים – הנושא הראשון: בקשת יושב-ראש ועדת העבודה, הרווחה והבריאות להקדמת הדיון בהצעת חוק למניעת אלימות במוסדות רפואיים (תיקון), התשע"ב–2012, כ/467, הצעת חברי הכנסת חיים כץ ורחל אדטו – לפני הקריאה השנייה והשלישית, בהתאם לסעיף 88 לתקנון הכנסת.
יריב לוין: ועדת העבודה, הרווחה והבריאות סיימה את הכנת החוק, ומבקשת להעביר את החוק החשוב הזה עוד היום, כדי להספיק לסיים אותו לפני תום המושב.
יריב לוין: אני מציע לאשר את בקשתה.
יריב לוין: בעד ההצעה להקדים את הדיון בהצעת החוק – פה אחד
יריב לוין: הנושא השני: קביעת ועדה לדיון בהצעת חוק לקיום התחרות ולצמצום הריכוזיות, התשע"ב– 2012 (מ/706).
יריב לוין: אני מבין שבמליאה נשמעו הצעות להעביר את הנושא לוועדת הכלכלה או לוועדת הכספים.
יריב לוין: יושב-ראש ועדת הכלכלה הודיעני שהוא מסכים שההצעה תידון בוועדת הכספים, וכך מבקש גם יושב-ראש ועדת הכספים, וכך מעוניינת גם הממשלה.
יריב לוין: בנסיבות האלה אני מציע להעביר את ההצעה לוועדת הכספים.
יריב לוין: תודה רבה לכולם על העבודה הקשה במושב הזה.
קריאות: גם לך תודה.
קריאות: עבדת קשה מאוד.
יריב לוין: נא לשבת מסביב.
יריב לוין: אני פותח את הישיבה כאשר על סדר-יומנו דיון בבקשתו של יושב-ראש סיעת קדימה, חבר הכנסת שאול מופז, להכריז על ארבעה מחברי הכנסת של סיעת קדימה – חברי הכנסת: אריה ביבי, אבי דואן, יוליה שמאלוב-ברקוביץ ועתניאל שנלר – כמי שפרשו מסיעתם.
יריב לוין: אני רוצה לומר כבר בפתח הדברים לחברי הכנסת, הדיון הזה הוא דיון מעין שיפוטי באופיו, דומה למה שאנחנו מכירים בדיונים שעוסקים - - -
אחמד טיבי: אפשר לסגור את הישיבה כי יש - - -
יריב לוין: חבר הכנסת טיבי, אפשר - - -
אחמד טיבי: יש היבטים לישיבה.
יריב לוין: חבר הכנסת טיבי, אני מודיע לך - - -
אחמד טיבי: אבל אפשר לסגור את הישיבה לאלתר.
יריב לוין: אני לא אסבול לא את הבדיחות האלה.
יריב לוין: זה לא מצחיק אף אחד.
יריב לוין: זה לא המקום וזה לא הזמן.
אחמד טיבי: מפציצים מדינה אחרת - - -
אחמד טיבי: אז תפציצו.
יריב לוין: מספיק עם ההפגנות.
יריב לוין: הדיון הוא דיון מעין שיפוטי.
יריב לוין: דיון שחברי הכנסת שרשאים להצביע במסגרתו הם רק מי שנמצאים במהלך הישיבה לפחות מחצית מזמנה.
יריב לוין: ולכן אני מבקש להבהיר שמנהלת הוועדה, אתי, תערוך כאן רישום מסודר של הכניסות והיציאות של חברי הכנסת.
יריב לוין: ומי שלא ימצא לפחות במחצית זמן הדיון, לצערי, לא נוכל לאפשר לו להצביע.
יריב לוין: התקנון, כפי שאמרתי, קובע בעניין הזה סדרי דיון מיוחדים.
יריב לוין: הוא מאפשר לחברי הכנסת שעניינם נדון כאן להיות מיוצגים, אם ירצו בכך, על-ידי עורך דין, להסמיך חבר כנסת אחר לדבר בשמם, או כמובן לייצג את עצמם.
יריב לוין: אני רוצה גם לומר משהו בעניינו של מועד הדיון.
יריב לוין: היתה לי התלבטות לא פשוטה בסוגיה הזו.
יריב לוין: סעיף 61 לחוק הכנסת מחייב לקיים את הדיון בישיבה שהיא סמוכה לאחר הבקשה שמוגשת.
יריב לוין: אנחנו נמצאים ערב יציאה לפגרה.
יריב לוין: היה ברור שבלתי ניתן לקיים דיון כזה בפגרה מכיוון שאנשים יאמרו, ובצדק, שנבצר מהם להיות נוכחים.
יריב לוין: אני חושב שטענתם תהיה חייבת להתקבל.
יריב לוין: סברתי שגם לא נכון לקיים את הדיון ביום רביעי בבוקר, מה שהיה משאיר בידנו פרק זמן תחום וקצר מאוד עד תחילת דיוני המליאה.
יריב לוין: ולכן, בלית ברירה – ונדמה לי, כבחירה, וגם בברירה שמתיישבת עם הוראת החוק, וגם שמאפשרת לקיים דיון מסודר – הדיון נקבע להיום.
ישראל אייכלר: יכולת לעשות את זה אחרי הפגרה.
יריב לוין: לא יכולתי.
יריב לוין: הסברתי כבר קודם למה.
יריב לוין: הוראת החוק אומרת בסמוך לאחר הבקשה.
יריב לוין: אני אומר באשר לסדרי הדיון, אני אבקש סקירה שייתן היועץ המשפטי של הכנסת ביחס להיבטים השונים של הדיון הזה.
יריב לוין: אחר כך אנחנו נשמע את הנימוקים ופירוט הבקשה.
יריב לוין: אני מבין שחבר הכנסת מאיר שטרית, מטעמו של חבר הכנסת מופז, הוא שיציג אותם.
מאיר שטרית: אני מטעם קדימה.
יריב לוין: לאחר מכן אני אאפשר לכל אחד מארבעת חברי הכנסת שנוגעים בדבר – ככל שירצו – להציג איש-איש את עמדתו ואת טיעוניו.
יריב לוין: בעקבות זאת, אני אפתח את הדיון לדיון בהשתתפות כל חבר כנסת שירצה להביע את דעתו, להתייחס, לשאול שאלות את מי מהנוגעים בדבר.
יריב לוין: ובסופו של דבר תתקיים הצבעה שמית על בסיס הבדיקה מי אכן רשאים להשתתף בהצבעה.
כרמל שאמה-הכהן: כבוד היושב-ראש, רק מי חתום על הפנייה אליך?
יריב לוין: חבר הכנסת מופז.
כרמל שאמה-הכהן: לא סיעת קדימה.
יריב לוין: לא סיעת קדימה.
כרמל שאמה-הכהן: רק מופז אישית.
יריב לוין: רק חבר הכנסת מופז, בתוארו כיושב-ראש סיעת קדימה.
זאב אלקין: אדוני, אפשר הצעה לסדר?
יריב לוין: רגע, עוד לא.
יריב לוין: רק דקה אחת.
יריב לוין: אני מבקש עוד דבר להבהיר ולהדגיש לכל חברי הכנסת – אין ואסור שתהיה בדיון הזה לא משמעת סיעתית, לא משמעת קואליציונית או אופוזיציונית.
יריב לוין: אין כמובן התייעצויות סיעתיות.
יריב לוין: כאן כל אחד עומד לעצמו, עם הבנתו את הדברים, השקפתו וראייתו.
יריב לוין: אני מבין שחבר הכנסת אלקין ביקש איזושהי הצעה לסדר לפני כן.
יריב לוין: אני רק מבקש לעשות מעבר על השמות של חברי הוועדה, לוודא מי מחליף כאן במידה וישנם חילופים, על מנת שאנחנו נוכל לעקוב אחרי הדברים.
יריב לוין: זאב אלקין, אופיר אקוניס – נמצא.
יריב לוין: חבר הכנסת אורי אורבך – איננו.
יריב לוין: אני גם לא רואה מישהו מטעמו.
זאב אלקין: חבר הכנסת כרמל שאמה יושב על משבצת - - -
יריב לוין: שאמה על משבצת כממלא מקום של הבית היהודי.
זאב אלקין: הבית היהודי יושב על משבצת של הליכוד.
יריב לוין: חבר הכנסת שלמה מולה – מי מחליף אותו?
יריב לוין: חברת הכנסת סולודקין.
יריב לוין: חברת הכנסת רוחמה אברהם-בלילה.
ציון פיניאן: חבל שהוא לא נמצא, שיספר לנו לאן הוא הולך.
יריב לוין: חבר הכנסת יואל חסון – מי מחליף אותו?
יריב לוין: חבר הכנסת יואל חסון?
אכרם חסון: אני מחליף אותו.
יריב לוין: חבר הכנסת אכרם חסון.
יריב לוין: חבר הכנסת אילן גילאון.
זאב אלקין: רגע, ואם עד תום הישיבה - - -
יריב לוין: מחליף אותו חבר הכנסת – אני ראיתי קודם את חבר הכנסת הורוביץ.
יריב לוין: אני לא יודע - - -
ישראל חסון: לא, מאיר שטרית - - -
יריב לוין: חבר הכנסת שטרית מחליף אותו?
מאיר שטרית: את מי?
ישראל חסון: את גילאון.
יריב לוין: הוא יכול, כי הוא יושב על מקום של קדימה.
יריב לוין: בהנחה שחבר הכנסת הורוביץ לא יבוא, הוא יכול.
יריב לוין: רבותי, אני רק מבקש להזכיר לכם שאם יבואו חברי הכנסת החברים, הם באים במקום האחרים, ועלול להיות מצב שהם לא יוכלו להצביע.
יריב לוין: חבר הכנסת דוד רותם, ישראל ביתנו.
רוברט אילטוב: דוד יהיה תוך כמה דקות.
יריב לוין: הוא יהיה.
יריב לוין: חבר הכנסת אילטוב נמצא כאן.
יריב לוין: חבר הכנסת איתן כבל – האם יש כאן מישהו מטעם מפלגת העבודה?
יריב לוין: אני לא רואה כרגע.
יריב לוין: חברת הכנסת עינת וילף – נמצאת.
יריב לוין: חבר הכנסת אברהם מיכאלי – איננו כאן.
יריב לוין: האם יש, חבר הכנסת זאב, מטעם ש"ס מישהו מחליף?
יריב לוין: הנה, נכנס חבר הכנסת מיכאלי.
יריב לוין: חבר הכנסת נסים זאב – נמצא.
יריב לוין: חבר הכנסת אייכלר – נמצא.
יריב לוין: וחבר הכנסת ציון פיניאן – אני ראיתי אותו קודם כאן בתחילת הישיבה.
ציון פיניאן: נמצא.
יריב לוין: נמצא פה.
יריב לוין: חבר הכנסת אלקין, רצית הצעה לסדר.
יריב לוין: בקצרה בבקשה.
עינת וילף: רק שאלה, הישיבה מוגבלת בזמן?
יריב לוין: לא, הישיבה עד תחילת המליאה.
יריב לוין: נוכל לשבת פה חמש שעות אם נרצה.
יריב לוין: אני לא בטוח שצריך, אבל אם צריך – אפשר.
זאב אלקין: תודה רבה אדוני היושב-ראש.
זאב אלקין: אני רציתי הצעה לסדר הדיון.
זאב אלקין: הרי אתה ציינת, בצדק, שמדובר בנושא מעין שיפוטי.